นอนน้อยสะสม เวลานอนหัวใจรู้สึกว่าเต้นแรงเหมือนคนออกกำลังกาย นอนต่อวันราวๆ 5-7 ชม หากจะนอนต่อจะไม่ยอมหลับ รู้สึกตัวบ่อยเวลากลางคืน ปวดฉี่กลางดึกบ่อย มีความเสี่ยงต่อโรคอะไรบ้าง
สวัสดีค่ะ อาการนอนน้อย แล้วรู้สึกว่ามีใจสั่น หัวใจเต้นเร็วนั้น อาจจะเกิดจาก การนอนน้อยเป็นตัวกระตุ้นให้เกิดความเครียดของร่างกาย ทำให้หัวใจเต้นเร็วขึ้น หรือมีภาวะหัวใจเต้นผิดจังหวะ โรคต่อมไทรอยด์ทำงานมากผิดปกติ มีการใช้ยาหรือสารเสพติดที่กระตุ้นการทำงานของหัวใจ หรือมีสาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยได้ในเบื้องต้น ควรลองพักผ่อนให้เพียงพอ 8 ชั่วโมงต่อวันก่อน รับประทานอาหารที่ดีต่อสุขภาพ งดการดื่มชา กาแฟ แอลกอฮอล์ งดการใช้สารเสพติดและถ้ายังมีอาการหัวใจเต้นแรงอยู่ตลอดเวลา นอนไม่ค่อยหลับ กระสับกระส่าย ควรไปพบแพทย์เพื่อตรวจหาสาเหตุที่แน่ชัดต่อไป